|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA ODLUKE**  Nositelj izrade izvješća: Grad Pula - Pola, Upravni odjel za urbanizam, investicije i razvojne projekte  Pula, 02.10.2023. godine | |
| **Naziv akta za koji je provedeno savjetovanje s javnošću** | **Nacrt prijedloga Odluke o izmjenama i dopunama Odluke o uvjetima, kriterijima i postupku za sufinanciranje Programa obnove pročelja građevina na području grada Pule** |
| **Naziv tijela nadležnog za izradu nacrta / provedbu savjetovanja** | Upravni odjel za urbanizam, investicije i razvojne projekte |
| **Razlozi za donošenje akta i ciljevi koji se njime žele postići uz sažetak ključnih pitanja** | Uslijed aktualnog ustroja upravnih tijela Grada Pula-Pola kojim je došlo i do izmjene nadležnosti upravnih tijela u provedbi aktivnosti projekta Dolcevita sadržaj Odluke potrebno je uskladiti s važećim ustrojem.  Obzirom na promjenu službene valute u RH vrši se preinaka iznosa sufinanciranja iz kune u euro prema tečaju konverzije 7,5345.  Također, zbog iskaza interesa većeg broja građevina sa zahtjevnijim elementima na pročeljima koji iziskuju složene zahvate obnove (dodatna sondiranja po nalogu konzervatora, elementi restauracije, potreba izrade kalupa za detalje i sl.) oportunim se ocjenjuje, iznimno, ostaviti mogućnost i produljenja roka za realizaciju obnove u slučajevima kada za to postoje opravdani razlozi koji su nastali nakon ugovaranja. Primjena svih prethodno navedenih izmjena primjenjivati će se na sve aktualne prijave čija obrada nije privedena kraju.  Dinamika obnove građevina na području grada znatno se intenzivirala nakon donošenja Odluke o uvjetima i postupku za sufinanciranje Programa obnove pročelja građevina na području grada Pule, pa se stoga, kako odredbe važećeg akta ne bi usporavale dinamiku provedbe, i predlažu navedene izmjene. |
| **Objava dokumenata za savjetovanje** | https://www.pula.hr/hr/eusluge/ekonzultacije/ekonzultacije-u-tijeku/110/nacrt-prijedloga-odluke-o-izmjenama-i-dopunama-odluke-o-uvjetima-kriterijima-i-postupku-za-sufinanciranje-programa-obnove-procelja-gradjevina-na-podrucju-grada-pule/ |
| **Razdoblje provedbe savjetovanja** | Internetsko savjetovanje s javnošću provedeno je u razdoblju od 13. rujna 2023. godine do 28. rujna 2023. godine |
| **Pregled osnovnih pokazatelja uključenosti savjetovanja s javnošću** | U za to propisanom roku zaprimljena su 4 prijedloga podnesena od strane zainteresirane javnosti. |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove. |

**Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**

|  |  |  |  |
| --- | --- | --- | --- |
| **RB** | **Sudionik savjetovanja (ime i prezime pojedinca, naziv organizacije)** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| **1.** | **Kristina Djaković** | Poštovani,  je li je programom obuhvaćena i Gladijatorska ulica, obzirom da se nalazi u neposrednoj blizini Arene. Ukoliko nije, molili bismo da se uvrsti jer je zbog same blizine Arene izložena velikom broju turista i posjetitelja koji upravo od " novih parkirališta" prolaze tom ulicom do Arene ili odlaze u grad. Ukoliko postoji neki grafički prikaz  obuhvaćenih zona, molili bismo da nas uputite gdje se može vidjeti ili pronaći. Zahvaljujemo na odgovoru, Kristina Djaković | **Primljeno na znanje**  Programom Dolcevita je obuhvaćeno cjelokupno područje grada Pule no važan je kriterij da pojedina građevina zadovoljava kriterije prijave na program što podrazumijeva **zgradu važnu za očuvanje povijesnog i arhitektonskog identiteta grada**, **s** **vidljivim oštećenjima i znakovima propadanja na uličnom pročelju.**  Obzirom na smještaj unutar ili izvan zaštićene kulturno povijesne cjeline, odnosno u ili izvan zona prioriteta, razlikuje se postotak i maksimalni iznos sufinanciranja.  Grafički prikaz zaštićene kulturno povijesne cjeline i zona prioriteta vidljiv je na slijedećoj poveznici:  <https://www.pula.hr/site_media/media/uploads/posts/attachments/DOLCEVITA_ZONE_02_2022.pdf> |
| **2.** | **Alen Džombić** | Poštovani, u zonu interesa 2 je potrebno uključiti kompletnu ulicu Marulićevu jer gotovo cijela obuhvaća kulturno zaštićene građevine, za čiju obnovu Konzervatorski ured u Puli izdaje Uvjete oblikovanja, shodno austro-ugarskim ornamentima i gradnji. Radi se o ulicu sagrađenoj u 19.st, koja je stambena, ali i turistička, no svakako i izuzetno prometna i vidljiva, stoga zahtijevamo da se cijela ulica, kao dio šireg centra, a od posebnog kulturnog značaja, uključi u zonu obuhvata Dolcevite. Lp | **Primljeno na znanje**  Programom Dolcevita je obuhvaćeno cjelokupno područje grada Pule no važan je kriterij da pojedina građevina zadovoljava kriterije prijave na program što podrazumijeva zgradu važnu za očuvanje povijesnog i arhitektonskog identiteta grada, s vidljivim oštećenjima i znakovima propadanja na uličnom pročelju.  Obzirom na smještaj unutar ili izvan zaštićene kulturno povijesne cjeline, odnosno u ili izvan zona prioriteta, razlikuje se postotak i maksimalni iznos sufinanciranja.  U pogledu nadležnosti izdavanja posebnih uvjeta treba istaknuti da je Marulićeva ulica u cijelom svom obuhvatu smještena izvan zaštićene kulturno povijesne cjeline te za uvjete oblikovanja nije nadležan Konzervatorski odjel, već Odsjek za strateško planiranje i urbanizam Grada Pula-Pola što, međutim, ne umanjuje vrijednost povijesnih građevina.  Marulićeva ulica je u dijelu smještenom u blizini granice zaštićene kulturno povijesne cjeline već valorizirana kao Zona 2 a za zgrade, u ostalom dijelu ulice, koje zadovoljavaju kriterije prijave na program, što podrazumijeva zgrade važne za očuvanje povijesnog i arhitektonskog identiteta grada, s vidljivim oštećenjima i znakovima propadanja na uličnom pročelju, također su dostupna sredstva sufinanciranja i to 60% za uređenje pročelja i 30% za obnovu stolarije. |
| **3.** | **Ognjen Kuzmanović** | Poštovani,  mišljenja sam da je rok za izvođenje radova (12 mjeseci) prekratak u današnjim uvjetima. Izvođače radova je jako teško pronaći, a i kad se s njima sve dogovori, uvijek bude kašnjenja, zavlačenja, problema...  Supruga i ja smo zainteresirani za Dolcevitu (imamo staru kuću u Teslinoj koju mislimo kompletno obnoviti) - obnova pročelja je samo jedan dio sveobuhvatnih radova koje tamo mislimo napraviti (kompletna renovacija, sređivanje međukatnih konstrukcija, kompletna izmjena podova, nova ploča u potkrovlju, kompletna renovacija krova). Vrlo je izvjesno da je za ovo, u današnjim uvjetima i nedostatku majstora, rok od 12 mjeseci vrlo upitan.  Mišljenja smo da je rok od 24 mjeseca (koji je npr. aktivan u mjerama poboljšanja energetske učinkovitosti Fonda za zaštitu okoliša i energetske učinkovitosti) daleko realniji. | **Djelomično se prihvaća**  Ovim Prijedlogom izmjena i dopuna Odluke upravo se, iznimno, daje mogućnost i produljenja roka za realizaciju obnove u slučajevima kada za to postoje opravdani razlozi koji su nastali nakon ugovaranja.  Treba, međutim, istaknuti kako od radova navedenih u Vašem upitu program Dolcevita obuhvaća samo uređenje pročelja te obnovu/zamjenu stolarije. |
| **4.** | **Aleksandra Črnac** | Poštovani, u zonu interesa 2 je potrebno uključiti kompletnu ulicu Marulićevu jer gotovo cijela obuhvaća kulturno zaštićene građevine, za čiju obnovu Konzervatorski ured u Puli izdaje Uvjete oblikovanja, shodno austro-ugarskim ornamentima i gradnji. Radi se o ulicu sagrađenoj u 19.st, koja je stambena, ali i turistička, no svakako i izuzetno prometna i vidljiva, stoga zahtijevamo da se cijela ulica, kao dio šireg centra, a od posebnog kulturnog značaja, uključi u zonu obuhvata Dolcevite. Lp  Poštovani  pridružujem se svojim susjedima u interesu da se naša zgrada uključi u zonu interesa koju obuhvaća Dolcevita  lp | **Primljeno na znanje**  Programom Dolcevita je obuhvaćeno cjelokupno područje grada Pule no važan je kriterij da pojedina građevina zadovoljava kriterije prijave na program što podrazumijeva zgradu važnu za očuvanje povijesnog i arhitektonskog identiteta grada, s vidljivim oštećenjima i znakovima propadanja na uličnom pročelju.  Obzirom na smještaj unutar ili izvan zaštićene kulturno povijesne cjeline, odnosno u ili izvan zona prioriteta, razlikuje se postotak i maksimalni iznos sufinanciranja.  U pogledu nadležnosti izdavanja posebnih uvjeta treba istaknuti da je Marulićeva ulica u cijelom svom obuhvatu smještena izvan zaštićene kulturno povijesne cjeline te za uvjete oblikovanja nije nadležan Konzervatorski odjel, već Odsjek za strateško planiranje i urbanizam Grada Pule što, međutim, ne umanjuje vrijednost povijesnih građevina.  Marulićeva ulica je u dijelu smještenom u blizini granice zaštićene kulturno povijesne cjeline već valorizirana kao Zona 2 a za zgrade, u ostalom dijelu ulice, koje zadovoljavaju kriterije prijave na program, što podrazumijeva zgrade važne za očuvanje povijesnog i arhitektonskog identiteta grada, s vidljivim oštećenjima i znakovima propadanja na uličnom pročelju, također su dostupna sredstva sufinanciranja i to 60% za uređenje pročelja i 30% za obnovu stolarije. |